2.  ลักษณะการประกอบธุรกิจ

ประวัติความเป็นมา

บริษัทฯ ก่อตั้งขึ้นเพื่อประกอบธุรกิจอุตสาหกรรมฟอกหนัง ณ จังหวัดสมุทรปราการ เมื่อวันที่ 25
กันยายน 2535 (เดิมชื่อ “บริษัท อินเตอร์-ไฮด์ เลเธอร์ จำกัด”) ด้วยทุนจดทะเบียนเริ่มแรก 5
ล้านบาท โดยนายองอาจ ดำรงสกุลวงษ์ และนางสาวชุติมา บุษยโภคะ
ซึ่งในช่วงแรกของการดำเนินธุรกิจ บริษัทฯ ได้นำเข้าหนังดิบ เพื่อฟอก อบ อัด
และตกแต่งหนังสัตว์สำหรับทำเฟอร์นิเจอร์ และต่อมาในปี 2541
ได้เริ่มพัฒนาสายผลิตภัณฑ์หนังสำหรับอุตสาหกรรมยานยนต์
เนื่องจากผู้บริหารมีวิสัยทัศน์โดยเล็งเห็นโอกาสทางธุรกิจสำหรับการฟอกหนังเพื่อใช้ในอุตสาหกรรมยานยนต์
และในปี 2543 ได้เลิกสายการผลิตหนังสำหรับเฟอร์นิเจอร์
เนื่องจากมีการแข่งขันสูงในธุรกิจฟอกหนังสำหรับทำเฟอร์นิเจอร์
และธุรกิจฟอกหนังเพื่อใช้ในอุตสาหกรรมยานยนต์มีแนวโน้มการเติบโตที่ดี
จึงเปลี่ยนสายการผลิตจากการผลิตหนังสำหรับทำเฟอร์นิเจอร์มาเป็นสายการผลิตฟอกหนังสำหรับอุตสาหกรรมยานยนต์อย่างครบวงจร
ตั้งแต่ฟอกหนังดิบจากโคหรือกระบือ จนกระทั่งสำเร็จเป็นหนังฟอกสำเร็จรูป ผลิตภัณฑ์ของบริษัทฯ คือ
หนังสำหรับผลิตเบาะที่นั่งรถยนต์และอุปกรณ์ตกแต่งภายในรถยนต์ที่ใช้หนัง ได้แก่ พวงมาลัย
กระปุกเกียร์ เป็นต้น ทั้งนี้ บริษัทฯ
มีสถานะเป็นผู้ผลิตเบาะหนังและชิ้นส่วนหนังสำหรับรถยนต์โดยอ้อม (Second Tier Original
Equipment Manufacturer หรือ 2^(nd) Tier OEM) ของผู้ผลิตรถยนต์ชั้นนำ อาทิ โตโยต้า
ฮอนด้า นิสสัน ฟอร์ด มิตซูบิชิ อีซูซุ มาสด้า ซูบารุ เป็นต้น กล่าวคือ บริษัทฯ
ได้รับความไว้วางใจให้เป็นผู้ผลิตหนังสำหรับเบาะที่นั่งรถยนต์และอุปกรณ์ตกแต่งภายในรถยนต์ที่ใช้หนัง
ได้แก่ พวงมาลัย กระปุกเกียร์ เป็นต้น
เพื่อส่งมอบให้แก่ผู้ผลิตเบาะหนังและชิ้นส่วนหนังสำหรับรถยนต์โดยตรง (First Tier Original
Equipment Manufacturerหรือ 1^(st) Tier OEM) ให้กับผู้ผลิตรถยนต์ดังกล่าว
โดยผลิตจำหน่ายให้ลูกค้าทั้งภายในประเทศและส่งออกไปยังต่างประเทศ
ซึ่งการผลิตส่วนใหญ่จะเป็นการผลิตตามคำสั่งซื้อของลูกค้า (OEM)
และบางส่วนเป็นการผลิตขายให้ลูกค้าทั่วไป (After Market)

ต่อมาเมื่อวันที่ 22 ธันวาคม 2548 บริษัทฯ ได้จดทะเบียนเป็นบริษัทมหาชนจำกัดและนำบริษัทฯ
เข้าจดทะเบียนในตลาดหลักทรัพย์แห่งประเทศไทย โดยมีทุนจดทะเบียนจำนวน 300 ล้านบาท
และทุนชำระแล้วจำนวน 300 ล้านบาท มูลค่าที่ตราไว้หุ้นละ 5 บาท โดย ณ 31 ธันวาคม 2548
บริษัทฯ มีผู้ถือหุ้นรายใหญ่ คือ กลุ่มของนายองอาจ ดำรงสกุลวงศ์ ถือหุ้นร้อยละ 47.15 และกลุ่ม
Sumitomo ถือหุ้นร้อยละ 20.00

สัดส่วนรายได้จากแต่ละสายผลิตภัณฑ์หรือกลุ่มธุรกิจ

  ตารางแสดงโครงสร้างรายได้ของบริษัทฯ ตั้งแต่ปี 2548 ถึงปี 2550

  (หน่วย: ล้านบาท)

+--------------------+--------+--------+-----+---+----+---+----+---+
| สายผลิตภัณฑ์/กลุ่มธุรกิจ  | ดำเนิน  | %      | ปี   |   | ปี  |   | ปี  |   |
|                    | การโดย | ก      | 2   |   | 25 |   | 25 |   |
|                    |        | ารถือหุ้น | 548 |   | 49 |   | 50 |   |
|                    |        |        |     |   |    |   |    |   |
|                    |        | ข      |     |   |    |   |    |   |
|                    |        | องบริษัท |     |   |    |   |    |   |
+--------------------+--------+--------+-----+---+----+---+----+---+
|                    |        |        | รา  | % | ร  | % | ร  | % |
|                    |        |        | ยได้ |   | าย |   | าย |   |
|                    |        |        |     |   | ได้ |   | ได้ |   |
+--------------------+--------+--------+-----+---+----+---+----+---+
| รายได้จ             |        |        |     |   |    |   |    |   |
| ากธุรกิจหนังเบาะรถยนต์ |        |        |     |   |    |   |    |   |
+--------------------+--------+--------+-----+---+----+---+----+---+
| -                  | IHL    | 100%   | 904 | 9 | 8  | 8 | 1  | 9 |
| หนังผ               |        |        |     | 1 | 17 | 8 | ,4 | 5 |
| ืนและชิ้นส่วนหนังที่ตัดแล้ว |        |        |     | % |    | % | 46 | % |
+--------------------+--------+--------+-----+---+----+---+----+---+
| -                  | IHL    | 100%   | 7   | 1 | 3  | 0 | 1  | 0 |
| บริการเย็บและร้อยหนัง  |        |        |     | % |    | % |    | % |
+--------------------+--------+--------+-----+---+----+---+----+---+
| - บริการหุ้มเบาะรถยนต์ | IHL    | 100%   | 11  | 1 | 6  | 1 | 5  | 1 |
|                    |        |        |     | % |    | % |    | % |
+--------------------+--------+--------+-----+---+----+---+----+---+
| -                  | IHL    | 100%   | 53  | 5 | 56 | 6 | 48 | 3 |
| การขายผลิตภัณฑ์พลอยได้ |        |        |     | % |    | % |    | % |
| ^(/1)              |        |        |     |   |    |   |    |   |
+--------------------+--------+--------+-----+---+----+---+----+---+
| - ขายอื่นๆ ^(/2)     | IHL    | 100%   | 22  | 2 | 46 | 5 | 18 | 1 |
|                    |        |        |     | % |    | % |    | % |
+--------------------+--------+--------+-----+---+----+---+----+---+
| รวม                |        |        | 997 | 1 | 9  | 1 | 1  | 1 |
|                    |        |        |     | 0 | 28 | 0 | ,5 | 0 |
|                    |        |        |     | 0 |    | 0 | 19 | 0 |
|                    |        |        |     | % |    | % |    | % |
+--------------------+--------+--------+-----+---+----+---+----+---+

หมายเหตุ ^(/1) ผลิตภัณฑ์พลอยได้ (By Product) ได้แก่ (1) หนังกาว คือ
หนังชั้นกลางที่ได้จากขบวนการตัดแยกชั้นหนัง ในสายการผลิตฟอกหนังสัตว์
ซึ่งสามารถนำไปผลิตของเล่นสัตว์ (Dog Chew) (2) หนังท้อง คือ หนังชั้นในสุดที่ได้หนังสัตว์

^(/2) รายได้จากการขายอื่นๆ ได้แก่ การจำหน่ายอุปกรณ์ตกแต่งรถยนต์
ซึ่งซื้อมาจากกิจการที่เกี่ยวข้องกัน

เป้าหมายในการการดำเนินธุรกิจ

วิสัยทัศน์ พันธกิจและ เป้าหมายของบริษัทฯ ได้กำหนดไว้ดังนี้

1. วิสัยทัศน์

“ก้าวเป็นผู้นำในธุรกิจหนังเบาะรถยนต์และอุปกรณ์ตกแต่งภายในรถยนต์
ของเอเชียโดยการพัฒนาเทคโนโลยีการผลิตและบริการให้มีมาตรฐานสามารถสนองตอบความต้องการของลูกค้าได้ทุกรูปแบบ”

บริษัทฯ เชื่อว่าด้วยศักยภาพของบริษัทฯ มีความพร้อมทั้งทางด้านมาตรฐานคุณภาพของผลิตภัณฑ์
บุคลากรฝีมือ และแผนขยายกำลังการผลิต รวมทั้งด้านการตลาด
ซึ่งนอกเหนือจากการทำการตลาดด้วยบุคลากรของบริษัทฯ เอง บริษัทฯ
ยังได้รับการสนับสนุนในการทำการตลาดเพิ่มเติมจาก กลุ่ม Sumitomo ซึ่งเป็นผู้ถือหุ้นเชิงกลยุทธ์
ทำให้บริษัทฯ
มีโอกาสในการขยายตลาดหรือเพิ่มส่วนแบ่งทางการตลาดในอนาคตได้ทั้งในและต่างประเทศ
โดยการขยายตัวไปยังตลาดต่างประเทศ โดยจะได้รับผลบวกเพิ่มเติมจากนโยบายเขตการค้าเสรี
(Free Trade Area หรือ “FTA”)
ที่มีเป้าหมายลดภาษีศุลกากรระหว่างกันภายในกลุ่มประเทศที่มีข้อตกลง FTA ร่วมกัน
ที่จะส่งผลให้สินค้าที่ผลิตในประเทศไทยมีศักยภาพในการแข่งขันสูงขึ้นในตลาดต่างประเทศ
โดยในกรณีของสินค้ายานยนต์และชิ้นส่วน
ประเทศไทยมีต้นทุนที่ได้เปรียบในส่งออกไปยังประเทศอินเดีย ประเทศญี่ปุ่น ประเทศสหรัฐอเมริกา
และประเทศออสเตรเลีย เป็นต้น บริษัทฯ
จึงได้มีวิสัยทัศน์ที่จะก้าวขึ้นเป็นผู้นำในธุรกิจหนังเบาะรถยนต์และอุปกรณ์ตกแต่งภายในรถยนต์^(/1)
ของเอเชีย

2. พันธกิจ

1.  สร้างความพึงพอใจให้ลูกค้าเพิ่มขึ้นเพื่อให้ธุรกิจเติบโตอย่างต่อเนื่อง

2.  มีความพร้อมที่จะตอบสนองตามความต้องการของลูกค้าทุกรูปแบบ

3.  เป็นผู้นำในด้านการบริหารจัดการและมีเทคโนโลยีการผลิตในเอเชีย

4.  พนักงานพร้อมที่จะยอมรับงานที่ท้าทายที่จะเกิดขึ้นเพื่อให้องค์กรและพนักงานมีความเป็นอยู่ที่ดีขึ้น

5.  มีความแข็งแกร่งทางด้านการเงิน

3.  เป้าหมายการดำเนินธุรกิจ

    -   บริษัทฯ ตั้งเป้าหมายให้มียอดขายและกำไรให้เติบโตอย่างต่อเนื่อง
        โดยเน้นการขยายตัวในอุตสาหกรรมยานยนต์
        การลดต้นทุนการผลิตด้วยการลดส่วนสูญเสียในกระบวนการผลิตด้วยความชำนาญและการเรียนรู้จากการทำงาน
        พร้อมทั้งการนำระบบ KPI (Key Performance Index) มาใช้
        และจากการประหยัดโดยขนาด (Economy of Scale)
        ในการสั่งซื้อวัตถุดิบในปริมาณมาก จึงทำให้บริษัทฯ สามารถลดต้นทุนวัตถุดิบได้
        รวมทั้งการปรับปรุงประสิทธิภาพของทรัพยากรบุคคลเพื่อเพิ่มมูลค่าในงาน
        ด้วยการสร้างกระบวนการผลิตและบริการให้มีคุณภาพและต้นทุนลดลง

    -   เพิ่มการวิจัยและพัฒนาด้านวิศวกรรมเบาะหนังรถยนต์และอุปกรณ์ตกแต่งภายในรถยนต์ที่ใช้หนัง
        ได้แก่ พวงมาลัย กระปุกเกียร์ เป็นต้น
        เพื่อจะก้าวไปสู่ความเป็นผู้นำด้านวิศวกรรมการผลิตหนังเบาะรถยนต์และอุปกรณ์ตกแต่งภายในรถยนต์ที่ใช้หนัง

    -   บริษัทฯ ต้องมีความสามารถตอบสนองและปฏิบัติตามความต้องการของลูกค้า
        ในรูปแบบของการพัฒนาขบวนการผลิตสินค้า
        รวมทั้งปัญหาด้านคุณภาพและการส่งมอบอย่างมีประสิทธิภาพ

    -   บริษัทฯ
        โดยพนักงานต้องช่วยกันประสานงานด้านการบริการและการจัดการเป็นอย่างดีและไปในทิศทางเดียวกันกับวิสัยทัศน์ที่ได้ตั้งไว้มีการปฏิบัติให้ถูกต้องเพื่อความสำเร็จของภารกิจร่วมกัน

    -   มุ่งอบรมและพัฒนาบุคลากร อย่างมีประสิทธิภาพและเป็นระบบ
        เพื่อรองรับระบบคุณภาพขององค์กรและสนับสนุนให้บรรลุเป้าหมายการเจริญเติบโตขององค์กรในอนาคต
        และความสำเร็จด้านบุคคล

ข้อได้เปรียบในการแข่งขัน

บริษัทฯ เชื่อว่าข้อได้เปรียบในการแข่งขันที่สำคัญของบริษัทฯ มีดังนี้

1. บริษัทฯ เป็นผู้ผลิตเบาะหนังรถยนต์และอุปกรณ์ตกแต่งภายในรถยนต์ที่ใช้หนัง (ได้แก่ พวงมาลัย
กระปุกเกียร์ เป็นต้น) โดยอ้อม (Second Tier Original Equipment Manufacturers)
ที่น่าเชื่อถือด้วยคุณภาพของผลิตภัณฑ์และการบริการ และการวิจัยและพัฒนาผลิตภัณฑ์อย่างต่อเนื่อง

บริษัทฯ มีบุคลากรซึ่งมีคุณภาพ
และมีเทคโนโลยีการผลิตและเครื่องจักรที่ทันสมัยแห่งหนึ่งของอุตสาหกรรมฟอกหนังของประเทศไทย
อันเป็นปัจจัยสำคัญที่ทำให้บริษัทฯ
สามารถนำเสนอผลิตภัณฑ์และบริการที่เหมาะสมกับความต้องการของลูกค้า
รวมถึงการให้บริการที่มีประสิทธิภาพและได้ระดับมาตรฐานสากล รวมทั้งบริษัทฯ
มุ่งเน้นการควบคุมคุณภาพในทุกขั้นตอนเพื่อความน่าเชื่อถือและมั่นใจ
ด้วยการตรวจสอบและทดสอบคุณภาพภายใต้เครื่องมืออุปกรณ์ที่ทันสมัยของห้องตรวจสอบ (Test
Laboratory Room) ทั้งนี้ ตั้งแต่ปี 2544 บริษัทฯ ได้รับการรับรองระบบ ISO 9002:1994 /
QS-9000:1998 จากสถาบัน TUV และในเดือนกรกฎาคม 2547 ได้นำระบบ ISO/TS 16949
มาใช้เป็นแนวทางในการบริหารงานแทน ISO-9002 / QS-9000 และ
บริษัทได้รับการรับรองระบบ ISO/IEC 17025 จากสำนักงานมาตรฐานผลิตภัณฑ์อุตสาหกรรม ในปี
2549 โดยปัจจุบัน สืบเนื่องจากการกำหนดมาตรฐานระบบการจัดการสิ่งแวดล้อม ISO 14001
ได้เป็นเรื่องสำคัญระดับโลกที่สอดคล้องกับแนวทางการแข่งขันทางการค้าระหว่างประเทศ
ที่มุ่งเน้นในเรื่องระบบคุณภาพและสิ่งแวดล้อม ซึ่งจะมีผลกระทบต่อการดำเนินธุรกิจ
รวมทั้งมาตรฐานดังกล่าวยังได้รับการยอมรับอย่างแพร่หลายและเป็นกลไกสำคัญในการอนุรักษ์สิ่งแวดล้อม
เพื่อให้เกิดการพัฒนาอย่างยั่งยืน ซึ่งในปัจจุบันบริษัทฯ
อยู่ในระหว่างการดำเนินการพัฒนาเพื่อทำการรับรองระบบ ISO 14001
จากสำนักงานมาตรฐานผลิตภัณฑ์อุตสาหกรรม กระทรวงอุตสาหกรรม
จึงมั่นใจได้ว่าระบบการจัดการและระบบการควบคุมคุณภาพ
รวมถึงความรับผิดชอบต่อสิ่งแวดล้อมของบริษัทฯ จะได้รับการพัฒนาอย่างไม่หยุดนิ่ง
และเป็นไปตามมาตรฐานสากลซึ่งเป็นที่ยอมรับจากทั่วโลก นอกจากนี้
การพัฒนาผลิตภัณฑ์ได้เป็นไปอย่างต่อเนื่องโดยทีมงานผู้เชี่ยวชาญมีความรู้และประสบการณ์เกี่ยวกับการฟอกหนังและผลิตหนังโดยเฉพาะ
จึงทำให้ผลิตภัณฑ์หนังมีคุณภาพที่สูงขึ้น
สามารถตอบสนองต่อความต้องการและพฤติกรรมของผู้บริโภคได้เป็นอย่างดีและเหมาะสม

จากปัจจัยดังกล่าว ทำให้ลูกค้าส่วนใหญ่มีความมั่นใจต่อคุณภาพผลิตภัณฑ์ของบริษัทฯ โดยบริษัทฯ
สามารถรักษาและดำรงไว้ซึ่งความสัมพันธ์ที่ยาวนานกับลูกค้าของบริษัทฯ
ซึ่งสามารถเห็นได้จากการที่ลูกค้ารายเดิมมีการสั่งซื้ออย่างต่อเนื่องด้วยปริมาณการสั่งซื้อที่เพิ่มขึ้น

2. ผู้บริหารมีวิสัยทัศน์ที่กว้างไกลและมีประสบการณ์ในอุตสาหกรรมฟอกหนังมานานกว่า 30 ปี
ทำให้สามารถบริหารจัดการบริษัทฯ
ให้มีความพร้อมในการผลิตด้วยการวางแผนการผลิตล่วงหน้าเพื่อรองรับคำสั่งซื้อในอนาคต
และควบคุมต้นทุนการผลิตเพื่อการแข่งขันได้อย่างมีประสิทธิภาพ

คณะผู้บริหารของบริษัทฯ มีประสบการณ์ในธุรกิจอุตสาหกรรมฟอกหนังมามากกว่า 30 ปี จึงสามารถนำความรู้ความสามารถที่มีอยู่มาผสมผสานกับเทคโนโลยีในปัจจุบัน จึงเป็นปัจจัยที่สนับสนุนให้บริษัทฯ แข็งแกร่ง สามารถตอบสนองต่อการเปลี่ยนแปลงของปัจจัยภายนอกได้เป็นอย่างดี และด้วยประสบการณ์ของผู้บริหารและบุคลากรของบริษัทฯ ทำให้สามารถการจัดการวางแผนกำลังการผลิตล่วงหน้า เพื่อให้บริษัทฯ มีความพร้อมสำหรับการรองรับคำสั่งซื้อในอนาคตด้วยการจัดหาบุคลากรที่มีความเชี่ยวชาญและเครื่องจักรที่ทันสมัยให้มีกำลังการผลิตที่เพียงพอ รวมทั้งการพัฒนาผลิตภัณฑ์ซึ่งจะเป็นทั้งการพัฒนาผลิตภัณฑ์ใหม่ๆ เพื่อนำเสนอแก่ผู้ผลิตรถยนต์ และการพัฒนาผลิตภัณฑ์ร่วมกับผู้ผลิตรถยนต์ และผู้ผลิตเบาะหนังและชิ้นส่วนหนังสำหรับรถยนต์โดยตรง (First Tier Original Equipment Manufacturers) ซึ่งจะต้องจัดการให้ขั้นตอนการผลิตมีความพร้อมเพียงพอที่จะรองรับผลิตภัณฑ์ใหม่ที่ได้พัฒนาขึ้น นอกจากนั้น ผู้บริหารยังมีประสบการณ์และความเชี่ยวชาญในการควบคุมต้นทุนการผลิตในทุกขั้นตอนผ่านบุคลากรที่มีคุณภาพและได้รับการฝึกอบรมเป็นอย่างดี โดยเริ่มจากการจัดหาวัตถุดิบที่มีคุณภาพด้วยต้นทุนที่สามารถแข่งขันได้ ลดระยะเวลาการสต็อควัตถุดิบให้น้อยที่สุดแต่มีความเพียงพอต่อการผลิต พร้อมทั้งบริหารให้มีความสูญเสียจากการผลิตให้น้อยสุด เพื่อให้ต้นทุนในการผลิตของบริษัทฯ สามารถแข่งขันกับคู่แข่งได้อย่างมีประสิทธิภาพ

3. บริษัทฯ มีผู้ถือหุ้นเชิงกลยุทธ์ซึ่งมีส่วนในการสนับสนุนธุรกิจของบริษัทฯ

บริษัทฯ มีผู้ถือหุ้นเชิงกลยุทธ์ ได้แก่ กลุ่ม Sumitomo ถือหุ้นรวมกันร้อยละ 20
ซึ่งเป็นผู้ที่มีส่วนสำคัญในการส่งเสริมให้ประเทศไทยก้าวไปสู่เป้าหมายในการเป็นศูนย์กลางการผลิตและส่งออกยานยนต์และชิ้นส่วนยานยนต์ที่สำคัญของภูมิภาคและของโลก
ด้วยการเน้นส่งออกและนำเข้าสินค้าอุตสาหกรรมยานยนต์
และสนับสนุนการจัดทำเขตการค้าเสรีไทย-ญี่ปุ่น (JTEPA) ดังนั้น บริษัทฯ
เชื่อว่าการที่ผู้ถือหุ้นของบริษัทฯ เป็นผู้ที่มีส่วนร่วมในการส่งเสริมอุตสาหกรรมยานยนต์ระดับโลก
จะทำให้บริษัทฯ มีความได้เปรียบในการแข่งขัน โดยเฉพาะทางด้านการตลาด ซึ่งกลุ่ม Sumitomo
ได้ให้การสนับสนุนในด้านการทำการตลาดเพิ่มเติมแก่บริษัทฯ ทำให้บริษัทฯ
มีศักยภาพในการเติบโตทางธุรกิจด้วยการขยายตลาดด้วยการส่งออกไปยังต่างประเทศ ทั้งนี้ บริษัทฯ
เชื่อว่าบริษัทฯ มีความพร้อมทั้งทางด้านมาตรฐานคุณภาพของผลิตภัณฑ์ บุคลากรฝีมือ
และแผนขยายกำลังการผลิต (ดูรายละเอียดในหัวข้อ โครงการในอนาคต)
เพื่อรองรับการขยายตัวของตลาดดังกล่าว

4. บริษัทฯ
มีศักยภาพและมีความพร้อมในการขยายตัวควบคู่กับการเติบโตอย่างต่อเนื่องของอุตสาหกรรม

บริษัทผู้ผลิตรถยนต์จากต่างประเทศ ได้แก่ โตโยต้า, ฮอนด้า, ฟอร์ด, นิสสัน, มิตซูบิชิ, จีเอ็ม,
ไครสเลอร์ เป็นต้น
ได้เข้ามาตั้งฐานการผลิตในประเทศไทยเพื่อผลิตรถยนต์ส่งออกไปยังต่างประเทศ
ทำให้อุตสาหกรรมยานยนต์ในประเทศไทยมีการเติบโตที่ก้าวกระโดดอย่างต่อเนื่อง
จึงเป็นเหตุให้ธุรกิจผลิตหนังที่ใช้สำหรับเบาะรถยนต์มีโอกาสขยายตลาดได้มากยิ่งขึ้นตามการขยายตัวของอุตสาหกรรมผลิตรถยนต์
ประกอบกับการเปลี่ยนแปลงของพฤติกรรมของผู้บริโภคมีปัจจัยบวกต่อธุรกิจบริษัทฯ กล่าวคือ
เริ่มมีความนิยมเบาะนั่งในรถยนต์ที่ผลิตจากหนังสัตว์แท้มากกว่าเบาะที่ผลิตด้วยวัสดุอื่นๆ ซึ่งได้แก่
ผ้าและหนังเทียม ดังนั้น การผลิตรถยนต์จึงมีแนวโน้มเพิ่มขึ้นที่จะติดตั้งเบาะหนังเป็นอุปกรณ์มาตรฐาน
เนื่องจากกลุ่มลูกค้าเป้าหมายรถยนต์มีพฤติกรรมการบริโภคที่เชื่อถือคุณภาพของเบาะหนังมากกว่าเบาะที่ทำจากวัตถุดิบอื่นๆ
นอกจากนั้น ในปัจจุบัน
อุตสาหกรรมผลิตหนังเบาะรถยนต์และหนังพวงมาลัยรถยนต์มีคู่แข่งขันในประเทศจำนวน 4 ราย
จากปัจจัยดังที่กล่าวมา บริษัทฯ เชื่อว่าด้วยศักยภาพของบริษัทฯ ทำให้บริษัทฯ
มีโอกาสในการขยายตลาดหรือเพิ่มส่วนแบ่งทางการตลาดในอนาคตได้
รวมทั้งการขยายตัวไปยังตลาดต่างประเทศ โดยนโยบายเขตการค้าเสรี (Free Trade Area
หรือ “FTA”) ที่มีเป้าหมายลดภาษีศุลกากรระหว่างกันภายในกลุ่มประเทศที่มีข้อตกลง FTA ร่วมกัน
ที่จะส่งผลให้สินค้าที่ผลิตในประเทศไทยมีศักยภาพในการแข่งขันสูงขึ้นในตลาดต่างประเทศ
โดยในกรณีของสินค้ายานยนต์และชิ้นส่วน
ประเทศไทยมีต้นทุนที่ได้เปรียบในส่งออกไปยังประเทศอินเดีย ประเทศญี่ปุ่น ประเทศสหรัฐอเมริกา
และประเทศออสเตรเลีย เป็นต้น